SMPC ร่วง 16.36% กูรูชี้ราคาหุ้นขึ้นมาจนสูงกว่ามูลค่าพื้นฐานแนะถือ
SMPC ร่วง 16.36% กูรูชี้ราคาหุ้นขึ้นมาจนสูงกว่ามูลค่าพื้นฐานแนะถือ
12 ก.พ. 2559

บริษัท สหมิตรถังแก๊ส จำกัด (มหาชน) หรือ SMPC ณ เวลา 15.44 น. อยู่ที่ระดับ 9.20 บาท ลบ 1.80 บาท หรือ 16.36% ด้วยมูลค่าซื้อขาย 474.42 ล้านบาท ราคาหุ้นร่วงหนัก 3 วัน ติด นับตั้งแต่วันที่ 10 ก.พ. 59 ยื่นที่ระดับ 11.90 บาท จนถึงล่าสุดหุ้นร่วงแล้ว 22.69%
 
บล.เออีซี ระบุในบทวิเคราะห์วันนี้ (12 ก.พ. ) ว่า ช่วงไตรมาส 4/58 กำไรสุทธิโต 64% เทียบไตรมาสก่อนหน้า หนุนปี 58 มีกำไรสุทธิ 447 ลบ. โต 62% เทียบช่วงเดียวกันของปีก่อนตรงตามคาด ส่วนปี 59-60 ยังฉายแววสดใส โดยคาดกำไรปกติโตเฉลี่ยปีละ 21% จากราคาแก๊ส LPG ที่ทรงตัวในระดับต่ำ และแผนเพิ่มกำลังการผลิต
ทั้งนี้แม้ว่าโมเมนตัมคำสั่งซื้อถังแก๊สมีแนวโน้มสดใสต่อเนื่อง ส่งผลให้ SMPC จะมีกำไรโตเฉลี่ยปีละ 21.1% ในช่วง 2 ปีนับจากนี้ แต่อย่างไรก็ดี นับตั้งแต่เราปรับประมาณการขึ้นทั้งผลประกอบการและราคา เป้าหมาย ในบทวิเคราะห์ Earning Preview ช่วงไตรมาส 4/58 ราคาหุ้นได้ปรับตัวขึ้นมา 44.7% ภายใน 2 สัปดาห์ ทำให้ ณ ราคาหุ้นปัจจุบันสูงกว่ามูลค่าพื้นฐานปี 2559 ที่ 9.30 บาท (อิง PER 11x, Average PER ของ SMPC) ดังนั้นจึงขอปรับลดคำแนะนำจากเดิม “ซื้อ” เป็น “ถือ” เพื่อรอรับเงินปันผล โดยล่าสุด SMPC ประกาศจ่ายเงินปันผลระหว่างกาล 0.32 บาท/หุ้น คิดเป็น Div. Yield 2.9% (ขึ้น XD 4 เม.ย. และจ่ายปันผล 29 เม.ย. นี้)